  Виталий Пронин Туннэ, 22-тӥ южтолэзе, Можгаын Быдӟым Отечественной ож вакытэ бырем муртлэсь лысьӧмъёссэ ӵыжы-выжыосызлы сётон ужрад ортчиз. Толшор кутсконын Карелиысь Кондопожской ёросысь Суан каргурт дорын утчаськыкуз, «Хранители» огазеяськон шедьтӥз Яков Васильевич Векшинлэсь медальонзэ. Собере поисковикъёс тодыны быгатӥзы, бырем ожгарчи Кизнер ёросысь Новая Заря гуртын вордскемын шуыса. 1942-тӥ арысен со ивортэк ышемен лыдъяськем. Ӵапак соку Кондопога кар дорын асьме ожгарчиос вылазы лыктӥсь данаклы тросгес тушмонъёслы пумит сылӥзы. Можгаын улэ бырем улосчимылэн внучкаез Тамара Бернатова. Та карысь храме ик туннэ Яков Васильевич Векшинлэн лысьӧмъёссэ вуттӥзы. Ватозы сое оштолэзе кузпалыз но нылыз вӧзы. Эдуард Степанов Туспуктэмез сётӥз Тамара Бернатова Теги: Быдымож  